L'Ajuntament estrena nova Oficina d'Atenció Ciutadana, més espaiosa i eficaç
16/11/2016

# L'Ajuntament estrena nova Oficina d'Atenció Ciutadana, més espaiosa i eficaç

[![Nuevas oficinas del SIAC](/images/noticias/2016/11/siac.jpg)](/images/noticias/2016/11/siac.jpg)

16.11.2016

Amb la reforma i trasllat de l'Oficina de l'Informació i Atenció a la Ciutadania, l'Executiu busca millorar, agilitar i ampliar aquest servei que s'ofereix als veïns/as

L'Ajuntament de Paterna ha estrenat aquesta setmana les noves dependències de l'Oficina d'Informació i Atenció a la Ciutadania (SIAC), un emplaçament més espaiós i més còmode per als veïns amb el qual l'Executiu actual busca fer més àgil i efectiu aquest servei ciutadà.

Durant tot el cap de setmana passat, operaris i tècnics municipals han estat treballant per dur a terme el trasllat de les antigues oficines, situades en la planta baixa del palau consistorial, a les noves, situades en l'ala esquerra de la planta baixa de l'edifici administratiu de l'Ajuntament, espai ocupat fins ara per l'Àrea d'Educació i de Rendes que, amb aquesta reestructuració, passen a l'edifici consistorial.

“Amb aquest canvi, el SIAC guanya en amplitud, transparència i efectivitat i els veïns en comoditat i intimitat per realitzar els seus tràmits i gestions municipals”, ha explicat la regidora de Recursos per a la Ciutadania, Eva Pérez.

La regidora ha explicat que el nou SIAC ha requerit d'una petita reforma en la planta baixa de l'edifici administratiu, on s'han eliminat envans per crear un espai diàfan dividit en dues àrees per una vidriera: la zona de Registre i Atenció al Veí i la Sala d'espera

Sobre les noves dependències, Eva Pérez ha destacat que “tenen el doble de superfície que les antigues, passant dels 107 m2 d'abans als 184 d'ara” i ha posat com a exemple la sala d'espera, que passa de 23m a 68 m2”.

“La remodelació d'aquesta Oficina d'Atenció Ciutadana s'emmarca en la proposta del Govern actual d'oferir als paterners i les paterneres unes instal•lacions i serveis públics eficients i de qualitat”, ha afirmat la regidora al mateix temps que ha remarcat que aquesta actuació s’afegix a altres iniciatives que ha posat en marxa l'Executiu de Sagredo per millorar el funcionament de l'Ajuntament i la relació amb els veïns com la implantació de la Cita Prèvia i el Certificat d'Empadronament Digital, la creació d'un APP municipal, l'engegada d'un servei de whatsupp o la implantació progressiva de l'administració electrònica.